Društvo za upravljanje

investicionim fondovima

„Invest nova” a.d. Bijeljina

Broj: UO-V-05/2015

Bijeljina, 31.03.2015. godine

Na sjednici Upravnog odbora Društva za upravljanje investicionim fondovima “Invest nova” a.d. Bijeljina, održanoj dana 31.03.2015. godine, utvrđen je prijedlog

IZVJEŠTAJA O POSLOVANJU

Zatvorenog investicionog fonda sa javnom ponudom

»UNIOINVEST FOND« a.d. Bijeljina u 2014. godini

1. UVOD

***1.1. Osnovne informacije o fondu***

Zatvoreni investicioni fond sa javnom ponudom »Unioinvest fond« a.d. Bijeljina je osnovan na skupštini akcionara dana 06.12.2007. godine, Odlukom o osnivanju zatvorenog investicionog fonda sa javnom ponudom, broj: SK-I-02/2007, na sjednici akcionara fonda.

Ovaj fond nije nastao u postupku privatizacije, obzirom da je osnovan nakon što je završena transformacija privatizacionih fondova u zatvorene investicione fondove.

Registracija fonda je izvršena kod Osnovnog suda u Bijeljini, Rešenjem broj. 080-0-Reg-7-000 806, upisom u registarski uložak br. 1-6338, dana 13.12.2007. godine

Organi fonda:

* skupština akcionara fonda i
* nadzorni odbor fonda

Akti fonda:

* Statut,
* Prospekt
* Ugovor o upravljaju i
* Poslovnik o radu skupštine akcionara fonda.

Sjedište fonda je u Bijeljini, ulica Gavrila Principa broj 11, Republika Srpska.

* 1. ***Osnovne informacije o društvu za upravljanje***

Društvo za upravljanje investicionim fondovima »Invest nova« a.d. Bijeljina je osnovano u svrhu formiranja i upravljanja privatizacionog investicionog fonda, a nakon osnivanja privatizacionog investicionog fonda »Invest nova fond« a.d. Bijeljina, društvo je započelo upravljanje ovim fondom, i njime upravlja od njegove registracije.

Društvo je nastavilo da upravlja Privatizacionim investicionim fondom »Invest nova fond« a.d. Bijeljina i nakon njegove transformacije u Zatvoreni investicioni fond sa javnom ponudom »Invest nova fond« a.d. Bijeljina.

Pored upravljanja ovim fondom, društvo istovremeno upravlja i Zatvorenim investicionim fondom sa javnom ponudom »Unioinvest fond« a.d. Bijeljina od njegovog osnivanja.

Društvo je registrovano kod Osnovnog suda u Bijeljini, Rešenjem broj: FI-767/2000, i upisano je u registarski uložak broj: 1-4978, dana 01.09.2000. godine.

Transformacija društva za upravljanje privatizacionim fondom u društvo za upravljanje investicionim fondovima je izvršena na skupštini akcionara društva koja je održana tokom 2007. godine, a na odluku skupštine o transformaciji društva, saglasnost je dala Komisija za hartije od vrednosti Republike Srpske, Banja Luka broj: 04-UP-041-1215/07, dana 05.04.2007. godine (u daljem tekstu Komisija).

Osnovni kapital društva iznosi 1.560.000,00 KM, i podijeljen je na 1.560 običnih akcija, nominalne vrijednosti od 1.000,00 KM po akciji.

Rezerve društva za upravljanje iznose 156.000,00 KM.

Društvo je simultano osnovano, i njegove akcije nisu uvrštene na banjalučku berzu, tako da se njima trguje putem kupoprodajnih ugovora, prenosom akcija vanberzanskim nalogom sa prodavca na kupca akcija, u Centralnom registru hartija od vrijednosti a.d. Banja Luka (u daljem tekstu CR HOV).

Organi društva:

* Skupština akcionara društva,
* Upravni odbor društva i
* Direktor društva

Akti društva:

* Statut,
* Poslovnik o radu skupštine akcionara,
* Pravilnik o organizaciji i sistematizaciji i
* Pravilnik o sukobu interesa.

Struktura zaposlenih:

* Direktor društva,
* Dva investiciona menadžera i
* Jedan diplomirani ekonomista.

Poslove knjigovodstva i računovodstva društva i investicionih fondova obavlja ovlašćeni knjigovođa sa licencom, u skladu sa ugovorom o povremenim i privremenim poslovima.

Poslove vođenja i ažuriranja web strane društva obavlja jedan izvršilac, u skladu sa ugovorom o povremenim i privremenim poslovima.

Održavanje čistoće u radnim prostorijama društva obavlja spremačica, u skladu sa ugovorom o povremenim i privremenim poslovima.

Društvo ima 4 stalno zaposlena radnika sa VSS, od čega su 2 diplomirana ekonomista i 2 diplomirana pravnika.

Društvo pored stalno zaposlenih radnika angažuje i 3 radnika po ugovoru o povremenim i privremenim poslovima.

Sjedište društva je u Bijeljini, u ulici Gavrila Principa broj 11.

* 1. ***Regulatorni okvir***

Regulatorni okvir za osnivanje i poslovanje društva za upravljanje investicionim fondovima i zatvorenih investicionih fondova sa javnom ponudom, kojima upravlja društvo predstavljaju: Zakon o investicionim fondovima (»Službeni glasnik Republike Srpske«, broj: 92/06), podzakonski akti koje je donijela Komisija za hartije od vrednosti Republike Srpske, Zakon o privrednim društvima (»Službeni glasnik Republike Srpske«, broj: 127/08, 58/09, 100/11 i 67/13) i Zakon o tržištu hartija od vrednosti (»Službeni glasnik Republike Srpske«, broj 92/06, 34/09, 30/12, 59/13, 108/13).

1. POLITIKE UPRAVLJANJA IMOVINOM FONDA

Društvo upravlja imovinom fonda u skladu sa: Zakonom o upravljanju investicionim fondovima, podzakonskim aktima, svojim aktima i aktima fondova kojim upravlja, kao i u skladu sa Ugovorima o upravljaju fondom.

Društvo je odgovorno za upravljanje investicionim fondovima kojima upravlja, u skladu sa Programom investicionih ciljeva i investicione politike fonda, kojima se definišu ciljevi i strategija upravljanja imovinom fondova.

Programom investicionih ciljeva i investicione politike fonda, društvo upravlja portfeljom investicionog fonda, tako što prodaje ulaganja iz portfelja fonda, i tako što kupuje imovinu u ime i za račun fonda.

Društvo prodaje likvidne akcije preduzeća iz portfelja fonda, nakon analize investicionih menadžera, i u skladu sa odlukama upravnog odbora, koji provodi poslovnu politiku društva.

U toku 2014. godine društvo je u ime i za račun fonda dalo ukupno 12 naloga za prodaju, ali zbog male tražnje i nedovoljnog interesa investitora, većina naloga nije realizovana, a što se tiče kupovine u ime i za račun fonda, realizovana je većina datih kupovnih naloga.

Kao rezultat investicionih aktivnosti fonda tokom 2014. godine je povećano učešće obveznica u ukupnoj imovini fonda, dok je istovremeno smanjeno učešće akcija u ukupnoj imovini fonda.

Tokom 2014. godine fond je imao manje prihode u odnosu na prethodnu godinu, a najveći dio ovih prihoda ostvarenih tokom poslovne godine je investiran u novu imovinu fonda.

Osim upravljanja imovinom fonda, društvo je aktivno učestvovalo u radu skupština akcionara preduzeća i banaka, čije akcije je fond imao u svome portfelju.

Likvidnost banjalučke berze je u 2014. godini bila na niskom nivou, a većinu prometa su činile dužničke hartije, koje je emitovala i čije isplate po dospijeću garantuje Vlada Republike Srpske.

***2.1. Kretanje prometa na banjalučkoj berzi u 2013. i 2014. godini***

U ovom periodu na banjalučkoj berzi ostvaren je ukupan promet:

2013.godina

|  |  |  |
| --- | --- | --- |
| **Ukupan promet Januar - Decembar 2013. | Total Turnover January - December 2013.** | | |
|
| Redovan promet - akcije |Ordinary Turnover - shares | 5 | 14,36% |
| Redovan promet - obveznice | Ordinary Turnover - bonds | 47.801.659 | 18,32% |
| Redovan promet - trezorski zapisi | Ordinary Turnover - T-bills | 17.315.384 | 6,64% |
| Blok posao | Block Trading | 5.695.270 | 2,18% |
| Aukcija za paket akcija | Auction for package of shares | 7.762.107 | 2,97% |
| Javna ponuda akcija | Public Offering of Shares | 5.400.000 | 2,07% |
| Javna ponuda obveznica | Public Offering of Bonds | 36.059.478 | 13,82% |
| Javna ponuda trezorskih zapisa | Public Offering of T-bills | 94.989.459 | 36,40% |
| Preuzimanje | Takeovers | 8.432.729 | 3,23% |
| Ukupno | Total | **260.931.941** |  |

2013. godina

|  |  |  |
| --- | --- | --- |
| Ukupan promet Januar - Decembar 2013. | Total Turnover January - December 2013 . | | |
|
| Redovan promet - akcije | Ordinary Turnover - shares | 24.184.702 | 18,99% |
| Redovan promet - obveznice | Ordinary Turnover - bonds | 77.884.632 | 61,17% |
| Redovan promet - trezorski zapisi | Ordinary Turnover - T-bills |  | % |
| Blok posao | Block Trading |  | % |
| Aukcija za paket akcija | Auction for package of shares | 11.399.151 | 9,42% |
| Javna ponuda akcija | Public Offering of Shares |  | % |
| Javna ponuda obveznica | Public Offering of Bonds |  | % |
| Javna ponuda trezorskih zapisa | Public Offering of T-bills | 13.248.300 | 10,40% |
| Preuzimanje | Takeovers |  | % |
| Ukupno | Total | 127.316.785 |  |

2014. godina

|  |  |  |
| --- | --- | --- |
| Ukupan promet Januar - Decembar 2014. | Total Turnover January - December 2014. | | |
|
| Redovan promet - akcije | Ordinary Turnover - shares | 82.054.465 | 13,99% |
| Redovan promet - obveznice | Ordinary Turnover - bonds | 93.192.564 | 15,89% |
| Redovan promet - trezorski zapisi | Ordinary Turnover - T-bills | 20.223.994 | 3,45% |
| Blok posao | Block Trading | 20.532.775 | 3,5% |
| Aukcija za paket akcija | Auction for package of shares | 4.455.448 | 0,76% |
| Javna ponuda akcija | Public Offering of Shares | 6.048.500 | 1,03% |
| Javna ponuda obveznica | Public Offering of Bonds | 187.503.000 | 31,96% |
| Javna ponuda trezorskih zapisa | Public Offering of T-bills | 171.766.325 | 29,28% |
| Preuzimanje | Takeovers | 830.490 | 0,14% |
| Ukupno | Total | **586.607.561** | **100,00%** |

Analizom prometa na banjalučkoj berzi možemo zaključiti sljedeće:

* da je ukupan promet u 2014. godini povećan za 461,00 %, u odnosu na 2013. godinu,
* da je redovan promet akcijama u istom periodu bio veći za nešto više od 58 miliona KM, što čini povećanje za nešto više od 340,00 %,
* da se u 2014. godini ponovo trgovalo blok poslovima, kojih u 2013. godini uopšte nije bilo,
* da je promet obveznicama u 2014. godini imao takodje rast za nešto više od 16 miliona KM, što čini 12,00 % više u odnosu na prethodnu godinu,
* da je došlo do velikog porasta prometa trezorskim zapisima u 2014. godini, sa nešto više od 13 miliona KM u 2013. godini, na 171 milion KM i
* da se u 2014.godini ponovo trgovalo putem preuzimanja.

Ovi pokazatelji uzeti zbirno upućuju na zaključak da je promet na banjalučkoj berzi u 2014. godini imao značajan rast u odnosu na 2013. godinu, ali da je ovaj porast najvećim dijelom bio rezultat trgovanja dužničkim hartijama.

Na banjalučkoj berzi je došlo do rasta tražnje za obveznicama ratne štete i obveznicama stare devizne štednje, kao i za trezorskim zapisima, što je dovelo do velikog rasta prometa u odnosu na prethodnu godinu, u kojoj je promet bio na veoma niskom nivou.

Tokom 2014. godine i domaći investitori su smanjili kupovine, a što se tiče poslovnih banaka, koje imaju sjedišta u Republici Srpskoj, one dio slobodnog kapitala, umjesto u kredite plasirale u obveznice i u trezorskih zapisa, zbog relativno smanjenog rizika i visokog prinosa.

Ostali investitori su oprezno trgovali, i njihove aktivnosti su se ograničile na kupovine akcija zatvorenih investicionih fondova i dužničkih hartija na domaćem tržištu, a zabrunjavajuće je da investitori tokom 2014. godine nisu pokazali veći interes za kupovine akcija preduzeća iz sektora elektroprivrede, iako su cijene ovih akcija u toku cijele godine bile na relativno niskom nivou.

Ovaj sektor bi trebalo da podstakne promet akcijama u 2015. godini, imajući u vidu činjenicu da su tri hidroelektrane i jedna termoelektrana iz sektora elektroprivrede u 2014. godini isplatila dividendu svojim akcionarima, ali se čini da i pored najave isplata dividende i u tekućoj godini iz dividende svojim akcionarima, aočekivanja su da će hidroelektrane i u 2015. godini isplatiti dividende svojim akcionarima, što bi bio dobar znak za investitore da značajnije kupuju akcije iz energetskog sektora Republike Srpske.

Rast redovnog berzanskog prometa na banjalučkoj berzi u toku 2014. godine je dobar pokazatelj da će se domaća berza u 2015. godini polako oporavljati, i da će se njen rast dodatno stimulisati povećanjem prometa dužničkim hartijama.

* 1. ***Kretanje berzanskih indeksa***

Kako bismo perdstavili tržišna kretanja na banjalučkoj berzi u poslednje tri godine, sa aspekta hartija kojima se trgovalo, dajemo tabelarni prikaz berzanskih indeksa u 2012. 2013. i 2014. godini.

Kretanje indeksa od 01.01.2011. do 31.12.2013.

|  |  |  |  |  |  |  |  |
| --- | --- | --- | --- | --- | --- | --- | --- |
|  | FIRS | BIRS | SASX-10 | BELEX15 | CROBEX | SBITOP | MBI10 |
| Indeks 2011 | 1.812,30 | 812,14 | - | - | - | - | 2,95% |
| Indeks 2012 | 1.886,90 | 807,23 | - | - | - | - | 7,91% |
| Indeks 2013 | 1.942,53 | 743,36 | - | - | - | - | 12,44% |

Grafikon kretanja indeksa u periodu od 01.01.2011. do 31.12.2014. godine

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | FIRS | BIRS | ERS-10 | ORS | BELEX15 | CROBEX | SBITOP | PROMJ. |
| Indeks 2011 | 1.812,30 | 812,14 | 812,26 | - | - | - | - | 2,95 % |
| Indeks 2012 | 1.886,90 | 807,23 | 745,65 | - | - | - | - | -7,91 % |
| Indeks 2013 | 1.942,53 | 743,36 | 652,86 | - | - | - | - | -12,44 % |
| Indeks  2014 | 1778,55 | 721,30 | 600,24 | 1738,59 | - | - |  | 10,23 % |

Kada analiziramo kretanja navedenih berzanskih indeksa u periodu od 2011. do 2014. godine, možemo zaključiti sledeće:

* indeks FIRS je u 2012. godini imao rast, u odnosu na 2011. godinu godinu, i ovaj rast se nastavio i u 2013. godini, dok je u 2014. godini došlo do značajnog pada ovoga indeksa,
* indeks BIRS je u 2012. godini imao blagi pad u odnosu na 2011. godinu, dok je u 2013. godini nastavljen pad ovoga indeksa, što se nastavilo i tokom 2014. godine,

Analiza uporednih pokazatelja kretanja berzanskih indeksa na banjalučkoj berzi, u periodu od 1.01.2011. godine do kraja 2013. godine, i za period od 1.01.2011. godine do 31.12.2014. godine, pokazuje slabljenje ova dva indeksa, što su pokazatelji pada tražnje i smanjenja interesa investitora za većim kupovinama na bajalučkoj berzi u poslednje četiri godine.

Trend pada berzanskog indeksa BIRS u prethodne tri godine je pokazatelj da se tokom 2013. i 2014. godine smanjivao promet hartijama sa ovog segmenta trgovanja,

Blagi rast berzanskih indeksa u 2013. godini je zabilježen na tržištima: Srbije, Hrvatske i Slovenije, ali je ovaj rast usporio u 2014. godini,

Na banjalučkoj berzi je u 2012. i u 2013. godini zabilježen rast indeksa FIRS, dok je u 2014. godini ponovo došlo do pada vrijednosti ovoga indeksa, a razlozi za smanjenje ovoga indeksa su prije svega nedostatak interesa stranih investitora, koji su u prethodnim godinama formirali večinske vlasničke pakete akcija u većini zatvorenih investicionih fondova, dok je 2014. godina prošla u znaku povećanih kupovina akcijama samo dva investiciona fonda na banjalučkoj berzi, što je dobrim dijelom uslovilo trend pada berzanskog indeksa fondova.

U toku 2014. godine, berzanski indeksi na berzama država EU, Amerike i Azije su imali trend rasta, iz čega se može zaključiti da je u prethodnoj godini došlo do oporavka i do izlaska iz recesija najveće svjetske ekonomije, i ovaj trend je zabilježen i u većini zemalja zapadne Evrope. Ekonomski rast je nastavljen i u Kini kao najvećoj azijskoj ekonomiji, što sve skupa predstavlja dobre pokazatelje.

Najveći problem ostaje u zemljama Balkana, medju kojima je i BiH, u kojoj se nastavlja stagnacija, i u kjoj nema naznaka da će doći do ekonomskog rasta.

1. REALIZACIJA POSLOVNE POLITIKE FONDA

Programom investicionih ciljeva i investicione politike fonda za 2014. godinu su postavljeni investicioni ciljevi fonda i određene investicione politike, za realizaciju postavljenih investicionih ciljeva fonda.

Promjena strukture portfelja fonda i nastavak procesa investiranja u dužničke hartije su bili glavni investicioni ciljevi fonda u 2014. godini, pored prvog investicionog cilja koji je trebalo da obezbijedi održavanje kratkoročne i dugoročne likvidnosti fonda.

Jedan od investicionih ciljeva fonda je bio održavanje potrebnog nivoa kapitala fonda u 2014. godini, ali je za fond nastao problem zbog blokade novčanog depozita u Bobar banci ad Bijeljina, koja je krajem 2014. godine otišla u likvidaciju, tako da će u 2015. godini biti potrebno da se novom emisijom akcija poveća osnovni kapital fonda, najmanje do nivoa visine depozita koji je ostao u navedenoj banci.

Što se tiče prvog i drugog investicionog cilja fonda, koji se odnose na održavanje likvidnosti fonda i na održavanje potrebnog nivoa osnovnog kapitala fonda, možemo konstatovati da su ovi investicioni ciljevi u potpunosti ostvareni, tako da je fond, i pored relativno malih novčanih priliva u toku poslovne godine, izvršavao sve svoje finansijske obaveze.

Promjena strukture portfelja fonda u toku poslovne godine nije značajnije provedena, zbog male likvidnosti samoga portfelja fonda, ali dijelom i zbog nelikvidnosti domaće berze, izazvane padom tražnje za većinom hartija iz portfelja fonda.

Analizom realizovanih kupovnih naloga na fondu, u toku 2014. godine, možemo konstatovati da je u ime i za račun fonda investirano u novu imovinu fonda relativno malo novčanih srestava, zbog malih novčanih priliva na računu fonda, od početka do kraja godine, ali da je istovremeno za račun fonda tokom godine investirano više od 80,00 % od svih novčanih priliva fonda.

***3.1. Prodaja hartija iz portfelja fonda***

Poslovnom politikom fonda za 2014. godinu je bilo predviđeno da fond prodaje ulaganja iz svog portfelja, u preduzećima za koja upravni odbor društva za upravljanje procijeni, da su loša i realno rizična, a za koja postoji interes za kupovine od strane većinskih akcionara.

Društvo je, u skladu sa ovim principima usvojene poslovne politike fonda za 2014. godinu, realizovalo mali broj prodajnih naloga, i nešto veći broj kupovnih naloga, i kao što se vidi u tabelarnom prikazu, svi kupovni nalozi se odnose na kupovine dužničkih hartija.

|  |  |  |  |  |  |
| --- | --- | --- | --- | --- | --- |
| R.br. | Emitent | Broj akcija fonda | Broj prod. akcija fonda | Cijena | Vrijednost |
| 1. | Metal a.d. Banja Luka | 50.000 | 50.000 | 0,06 | 3.000,00KM |
| 2. | Hypo-Alpe-Adria banka ad B. Luka | 2.919 | - |  | - |

Društvo je u 2014. godini dalo dva naloga za prodaju hartija iz portfelja fonda, ali je realizovan samo jedan prodajni nalog, tako da su iz portfelja fonda prodate akcije u emitentu »Metal« ad Banja Luka, dok je drugi prodajni nalog za prodaju akcija emitenta »Hypo-Alpe-Adria« banka ad Banja Luka ostao nerealizovan.

***3.2. Kupovina hartija za račun fonda***

|  |  |  |  |  |
| --- | --- | --- | --- | --- |
| Rb. | Emitent | Broj kupljenih hartija | Prosečne nabavne cijene | Vrijednost |
| 1 | *OBVEZNICE-Izmirenje ratne stete RS - I* | 16.066 | 0,7250 | 11.838,01 |
| 2 | *OBVEZNICE-Izmirenje ratne stete RS - I* | 4.200 | 0,7100 | 3.039,30 |
| 3 | *OBVEZNICE-Izmirenje ratne stete RS - III* | 10.000 | 0,7050 | 7.160,14 |
| 4 | *OBVEZNICE-Izmirenje ratne stete RS - III* | 7.600  1.500  1.900 | 0,6679  0,6629  0,6705 | 5.083,56  995,96  1.275,99 |
| 5 | *OBVEZNICE-Izmirenje ratne stete RS - VII* | 2.850  3.500  3.650 | 0,6599  0,6501  0,6600 | 1.917,61  2.320,80  2.456,40 |
| 6 | *OBVEZNICE-Izmirenje ratne stete RS - IX* | 5.800  6.200 | 0,6302  0,6302 | 3.668,27  3.921,25 |
|  | UKUPNO: | 63.266 |  | 43.677,29 KM |

Društvo je tokom 2014. godine vršilo kupovine hartija za račun fonda, u skladu sa poslovnim politikama fonda, radi ostvarenja trećeg investicionog cilja iz programa investicionih ciljeva i investicione politike fonda za 2014. godinu, koji se odnosio na kupovine dužničkih hartija u ime i za račun fonda, kako bi se tokom poslovne godine smanjilo učešće akcija u ukupnoj imovini fonda, i kako bi se povećalo učeće dužničkih hartija u ukupnoj imovini fonda.

Društvo je za račun fonda u toku 2014. godine kupovalo obveznice ratne štete: RSRS-O-A, RSRS-O-C i RSRS-O-G i RSRS-0-I.

Ovim kupovinama društvo je povećalo učešće obveznica u ukupnoj imovini fonda, čime je povećano učešće ovih hartija u imovini fonda za 1,25 % u odnosu na prethodnu poslovnu godinu, ali je važno istaći da će ove hartije fondu donijeti nove prihode u 2015. godini , po osnovu kamata i dospjelih anuiteta ratne štete.

Analizom pregleda kupljenih hartija za račun fonda u 2014. godini, možemo zaključiti da je za realizaciju ovoga investicionog cilja fond investirao ukupno 43.677,29 KM, iz čega slijedi da je najveći dio novčanih priliva, koje je ostvario fond u toku poslovne godine, investiran u novu imovinu fonda.

1. NETO SREDSTVA I CIJENE AKCIJA

***4.1. Kretanje vrijednosti neto sredstava fonda***

Obračun neto sredstava fonda na kraju svakog mjeseca vrši Centralni registar hartija od vrednosti ad Banja Luka kao depozitar fonda, u skladu sa Metodologijom za utvrđivanje vrijednosti neto imovine fonda, koju je svojim Pravlinikom propisala Komisaja.

Vrijednost neto imovine fonda se obračunava na bazi vrijednosti hartija, i druge imovine iz portfelja fonda.

U prvih šest mjeseci 2014. godine neto sredstva fonda su imala blagi rast i manje padove, dok je u drugoj polovini godine došlo do značajnijeg rasta neto imovine fonda, tako da su neto srestva fonda, u odnosu na januar mjesec 2014. godine, na kraju poslovne godine imala rast od 58.928,89 KM, što predstavlja porast na godišnjem nivou od 9,60 %, a što se vidi u tabeli koja slijedi.

|  |  |
| --- | --- |
| Mjesec | Neto imovina fonda |
| 31.01.2014. | 1.362.691,59 |
| 28.02.2014. | 1.369.395,38 |
| 31.03.2014. | 1.359.310,66 |
| 30.04.2014. | 1.352.838,89 |
| 31.05.2014. | 1.352.061,06 |
| 30.06.2014. | 1.330.051,93 |
| 31.07.2014 | 1.373.132,83 |
| 31.08.2014. | 1.386.716,38 |
| 30.09.2014. | 1.377.716,51 |
| 31.10.2014. | 1.392.506,87 |
| 30.11.2014. | 1.405.736,89 |
| 31.12.2014. | 1.421.620,48 |

U izvještajnom periodu, počev od januara i zaključno sa decembrom mjesecom 2014. godine, sa manjim ili većim promjenama pojedinačno po mjesecima, vidljivo je da su neto sredstva na godišnjem nivou imala prosječan rast od 8,25 %, dok je ovaj rast u prethodnoj poslovnoj godini iznosio 6,50 %.

Neto srestva fonda su imala najveći rast u četvrtom kvartalu 2014. godine, a najveći rast je ostvaren u decembru mjesecu.

Pregled kretanja neto sredstava fonda po akciji u 2014. godini

|  |  |
| --- | --- |
| Mjesec | Neto imovina fonda po akciji |
| 31.01.2014. | 0,61 |
| 28.02.2014. | 0,61 |
| 31.03.2014. | 0,60 |
| 30.04.2014. | 0,60 |
| 31.05.2014. | 0,59 |
| 30.06.2014. | 0,59 |
| 31.07.2014. | 0,61 |
| 31.08.2014. | 0,62 |
| 30.09.2014. | 0,61 |
| 31.10.2014. | 0,62 |
| 30.11.2014. | 0,63 |
| 31.12.2014. | 0,63 |

Što se tiče kretanja vrijednosti neto imovine fonda po akciji u 2014. godini, uočljiv je trend pada i trend porasta, pošto je vrijednost neto imovine fonda po akciji, sa 0,61 KM po akciji, u januaru mjesecu pala na 0,59 KM po akciji fonda u maju i u junu mjesecu 2014. godine, da bi u četvrtom kvartalu godine ponovo došlo do porasta neto sredstava po akciji fonda.

Vrijednost neto imovine fonda po akciji je imala najnižu vrijednost u maju mjesecu, a najvišu vrijednost je dostigla u novembru i u decembru mjesecu 2014. godine.

* 1. Kretanje cijena akcija fonda:

|  |  |
| --- | --- |
| 01.01.2014. | 0,60 |
| 31.01.2014. | 0,60 |
| 28.02.2014. | 0,60 |
| 31.03.2014. | 0,60 |
| 30.04.2014. | 0,50 |
| 31.05.2014. | 0,50 |
| 30.06.2014. | 0,50 |
| 31.07.2014. | 0,50 |
| 31.08.2014. | 0,50 |
| 30.09.2014. | 0,50 |
| 31.10.2014. | 0,48 |
| 30.11.2014. | 0,48 |
| 31.12.2014. | 0,48 |

Promet akcijama fonda tokom 2014. godine je bio na niskom nivou, pošto je na godišnjem nivou, putem pet prodajnih naloga prometovano ukupno 28.500 akcija.

Akcijama fonda se trgovalo po cijenama od 0,6 KM po u prvom kvartalu 2014. godine, do 0,48 KM u četvrtom kvartalu godine.

Imajući u vidu činjenicu da fond ima relativno mali osnovni kapital, i da od njegovog osnivanja do kraja 2014. godine, nije bilo povećanja osnovnog kapitala fonda putem javnih emisija akcija, ne postoji interes investitora za kupovinu njegovih akcija, obzirom da akcijama fonda trguju postojeći akcionari fonda, koji su istovremeno i vlasnici osnivačkih akcija fonda.

Cijenimo da će se ovaj trend promijeniti nakon druge emisije akcija koja se očekuje utoku 2015. godine, i smatramo da će nova emisija akcija, osim povećanja osnovnog kapitala fonda, povećati i interes eksternih investitora za kupovinama akcija fonda do kraja 2015. godine.

Struktura portfelja fonda na dan 31.12.2014. godine:

Analizom strukture portfelja fonda na dan 31.12.2014. godine, možemo zaključiti da je tokom godine došlo do manjih promjena u portfelju fonda, po vrstama imovine fonda, zbog rasta učešća dužničkih hartija u ukupnoj imovini fonda, i porasta vrijednosti imovine fond, kako u akcijama fonda, tako i obveznicama fonda.

U sljedećoj tabeli ćemo prikazati strukturu imovine fonda, po granama privrede u 2013. godini i u 2014. godini:

|  |  |  |  |  |  |
| --- | --- | --- | --- | --- | --- |
| Rb | Grana privrede | 31.12.2014. vrijednost | % | 31.12.2013. vrijednost | % |
| 1 | Proiz. i distr. elek. en. i gasa | 65.991,25 | 4,64% | 69.795,04 | 3,01 % |
| 2 | Preradjivačka industrija | 12.802,93 | 0,90 % | 80.328,86 | 6,30 % |
| 3 | Telekomunikacije i saobraćaj | 1.734,69 | 0,12 % | 1.834,30 | 0,013 % |
| 4 | Zatvoreni inves. fondovi | 55.445,02 | 3,90 % | 58.327,55 | 4,58 % |
| 5 | Zdravstvo i turizam | - | - | 1.000,00 | 0,07 % |
| 6 | Banke i osiguranja | 189.428,17 | 13,32 % | 201.688,35 | 13,83 % |
| 7 | Trgovina na veliko i malo | 2.120,00 | 0,14 % | 991,65 | 0,07 % |
| 8 | Obveznice | 405.505,75 | 28,53 % | 348.847,00 | 27,36 % |
| 9 | Depoziti i plasmani | 570.000,00 | 39,87 % | 420.000,00 | 32,98 % |
| 10 | Gotovina i got. ekvivalenti | 159.418,00 | 11,21 % | 11.992,00 | 8,76 % |
| 11 | Udjeli otvorenih fondova | - | 00 % | 0,00 | 0,00 % |
|  | Ukupno: | 1.421.621,00 | 100,00 % | 1.368.617,00 | 100,00 % |

Struktura imovine fonda po granama privrede se izmijenila u toku 2014. godine, u odnosu na 2013. godinu, pošto je najviše poraslo ućešće obveznica u imovini fonda za 1,17 %, kao što je i učešće zatvorenih fondova u ukupnoj imovini fonda imalo porast za 0,86 % u odnosu na prethodnu godinu.

U toku 2014. godine je došlo do smanjenja depozita i plasmana za 8,22 %, a što se tiče gotovine ona je na kraju 2014. godine imala 2,45 %.

Što se tiče učešća imovine fonda po granama privrede u ukupnoj imovini fonda, tokom 2014. godine nije bilo većih promjena u odnosu na prethodnu godinu, osim gore navedenih promjena.

Učešće fonda u otvorenim fondovima je potpuno isknjiženo u 2013. godini, pošto je ovo ulaganje zbog otvorenog postupka stečaja u ISTOQ FOND u Švajcarskoj, knjigovodstveno knjiženo na sporna potraživanja, do okončanja postupka stečaja, pa je ovo ulaganje i na kraju 2014. godine imalo vrijednost 0,00 KM

Vrijednost ukupne movine fonda je na dan 3.12.2014. godine iznosila 1429.548,00 KM, dok je ista na dan 31.12.2013. godine iznosila 1.390.752,00 KM, što na godišnjem nivou predstavlja rast od 38.796,00 KM, ili povećanje od 9,72 %.

Upoređivanjem pokazatelja o vrijednosti imovine fonda u drugim granama privrede tokom 2014. godine vidljivo je da u drugim granama nije bilo većih promjena, tako da je učešće emitenata iz ostalih grana privrede ostalo na približno istom nivou.

* 1. Struktura ulaganja

|  |  |  |  |  |  |
| --- | --- | --- | --- | --- | --- |
| Rb. | Opis | Ukupna vrijednost 31.12.2014. | % | Ukupna vrijednost  31.12.2013. | % |
| 1 | Akcije | 327.522,06 | 22,9109 % | 345.136,40 | 24,8165 % |
| 2 | Obveznice | 405.505,75 | 28,3660 % | 348.847,22 | 25,0834 % |
| 3 | Ostale HOV | 0,00 | 0,00 % | 0,00 | 0,0000% |
| 4 | Depoziti i plasmani | 570.000,00 | 39,8727 % | 420.000,00 | 30,1995% |
| 5 | Gotovina i got. ekv. | 9.170,69 | 0,641% | 159.418,42 | 11,4628 % |
| 6 | Nekretnine | 0,00 | 0,0% | 0,00 | 0,0000% |
|  | Ukupno: | 1.312.198,50 | 91,791% | 1.273.402,04 | 91,5621 % |

Analizom pokazatelja iz strukture portfelja fonda po vrstama imovine, vidljivo je da je smanjeno učešće akcija u strukturi imovine fonda u 2014. godini, u odnosu na prethodnu godinu za 1,90 %, dok je učešće gotovine u ukupnoj imovini fonda na dan 31.12.2014. godine smanjeno za 50.000,00 KM.

Učešće gotovine u ukupnoj imovini fonda je u 2014. godini smanjeno za 150.241,59 KM, a osnovni razlog za ovo smanjenje je povećano investiranje u novu imovinu fonda tokom poslovne 2014. godine.

1. REZULTATI POSLOVANJA FONDA
   1. Bilans uspjeha za period 01.01.-31.12.2014. godine

|  |  |  |  |  |
| --- | --- | --- | --- | --- |
|  |  |  |  | (iznos u KM) |
| Grupa računa | Naziv pozicije | AOP | Tekuća godina | Prethodna godina |
| 1 | 2 | 3 | 5 | 6 |
|  | **A. REALIZOVANI PRIHODI I RASHODI** | 201 |  |  |
|  | **I- Poslovni prihodi (203 do 206)** | 202 | 87.521 | 95.551 |
| 700 | 1. Prihodi od dividendi | 203 | 25.597 | 50.040 |
| 701, 702 | 2. Prihodi od kamata i amortizacije premije (diskonta) po osnovu HOV sa fiksnim rokom dospijeća | 204 | 41.146 | 30.122 |
| 703 | 3. Prihodi od zakupa | 205 |  |  |
| 709 | 4. Ostali poslovni prihodi | 206 | 20.778 | 15.389 |
|  | **II - Realizovani dobitak (208 do 211)** | 207 | 0 | 0 |
| 710 | 1. Realizovani dobici po osnovu prodaje hartija od vrijednosti | 208 |  |  |
| 711 | 2. Realizovani dobitak po osnovu kursnih razlika | 209 |  |  |
| 712 | 3. Realizovani dobici po osnovu prodaje nekretnina | 210 |  |  |
| 719 | 4. Ostali realizovani dobici | 211 |  |  |
| **73** | **III- Poslovni rashodi (213 do 219)** | 212 | 22.421 | 20.996 |
| 600 | 1. Naknada društvu za upravljanje | 213 | 6.435 | 6.069 |
| 601 | 2. Troškovi kupovine i prodaje ulaganja | 214 | 121 | 50 |
| 602 | 3. Rashodi po osnovu kamata | 215 |  |  |
| 603 | 4. Naknada članovima Nadzornog odbora | 216 | 9.950 | 9.950 |
| 605 | 5. Naknada banci depozitaru | 217 | 1.926 | 1.966 |
| 607 | 6. Rashodi po osnovu poreza | 218 |  |  |
| 604,606, 609 | 7. Ostali poslovni rashodi fonda | 219 | 3.989 | 2.961 |
|  | **IV - Realizovani gubitak (221 do 224)** | 220 | 45.126 | 19.265 |
| 610 | 1. Realizovani gubici na prodaji hartija od vrijednosti | 221 | 45.126 | 19.265 |
| 611 | 2. Realizovani gubitak po osnovu kursnih razlika | 222 |  |  |
| 612 | 3. Realizovani gubici po osnovu prodaje nekretnina | 223 |  |  |
| 619 | 4. Ostali realizovani gubici | 224 |  |  |
|  | **V- REALIZOVANI DOBITAK I GUBITAK** 1. Realizovani dobitak (202+207-212-220) | 225 | 19.974 | 55.290 |
|  | 2. Realizovani gubitak (212+220-202-207) | 226 | 0 | 0 |
|  | **VI- Finansijski prihodi (228+229)** | 227 | 0 | 11 |
| 730 | 1. Prihodi od kamata | 228 | 0 | 11 |
| 731 | 2. Ostali finansijski prihodi | 229 |  |  |
|  | **VII- Finansijski rashodi (231+232)** | 230 | 0 | 0 |
| 630 | 1. Rashodi po osnovu kamata | 231 |  |  |
| 631 | 2. Ostali finansijski rashodi | 232 |  |  |
|  | **B. REALIZOVANI DOBITAK I GUBITAK PRIJE OPOREZIVANJA** 1. Realizovani dobitak prije oporezivanja (225+227-230) | 233 | 19.974 | 55.301 |
|  | 2. Realizovani gubitak prije oporezivanja (226+230-227) | 234 |  | 0 |
|  | **V. TEKUĆI I ODLOŽENI POREZ NA DOBIT** | 235 |  |  |
| 821 | 1. Poreski rashod perioda | 236 |  |  |
| 822 dio | 2. Odloženi poreski rashod perioda | 237 |  |  |
| 822 dio | 3. Odloženi poreski prihod perioda | 238 |  |  |
|  | **G. REALIZOVANI DOBITAK I GUBITAK POSLIJE OPOREZIVANJA**  1. Realizovani dobitak poslije oporezivanja (233-234-236-237+238) | 239 | 19.974 | 55.301 |
|  | 2. Realizovani gubitak poslije oporezivanja (234-233+236+237-238) | 240 | 0 | 0 |
|  | **D. NEREALIZOVANI DOBICI I GUBICI I-Nerealizovani dobici (242 do 247)** | 241 | 62.553 | 61.883 |
| 720 | 1. Nerealizovani dobici na hartijama od vrijednosti | 242 | 62.553 | 61.883 |
| 721 | 2. Nerealizovani dobici po osnovu kursnih razlika na monetarnim sredstvima, osim na hartijama od vrijednosti | 243 |  |  |
| 722 | 3. Nerealizovani dobici po osnovu kursnih razlika na hartijama od vrijednosti | 244 |  |  |
| 723 | 4. Nerealizovani dobici po osnovu derivatnih instrumenata zaštite na nekretninama | 245 |  |  |
| 724 | 5. Nerealizovani dobici na nekretninama | 246 |  |  |
| 729 | 6. Ostali nerealizovani dobici | 247 |  |  |
|  | **II- Nerealizovani gubici (249do 254)** | 248 | 69.559 | 71.177 |
| 620 | 1. Nerealizovani gubici na hartijama od vrijednosti | 249 | 69.559 | 71.177 |
| 621 | 2. Nerealizovani gubici po osnovu kursnih razlika na monetarnim sredstvima, osim na hartijama od vrijednosti | 250 |  |  |
| 622 | 3. Nerealizovani gubcii po osnovu kursnih razlika na hartijama od vrijednosti | 251 |  |  |
| 623 | 4. Nerealizovani gubici po osnovu derivatnih instrumenata zaštite na nekretninama | 252 |  |  |
| 624 | 5. Nerealizovani gubici na nekretninama | 253 |  |  |
| 629 | 6. Ostali nerealizovani gubici | 254 |  | 0 |
|  | **Đ. UKUPNI NEREALIZOVANI DOBICI (GUBICI) FONDA** 1. Ukupni nerealizovani dobitak (241-248) | 255 |  |  |
|  | 2. Ukupni nerealizovani gubitak (248-241) | 256 | 7.006 | 9.294 |
|  | **E. POVEĆANJE (SMANJENJE) NETO IMOVINE OD POSLOVANJA FONDA** 1. Povećanje neto imovine fonda (239-240+255-256) | 257 | 12.968 | 46.007 |
|  | 2. Smanjenje neto imovine fonda (240-239+256-255) | 258 | 0 | 0 |
|  | Obična zarada po akciji | 259 |  |  |
|  | Razrijeđena zarada po akciji | 260 |  |  |

Ostvareni prihodi:

U periodu od 01.01. do 31.12.2014. godine fond je ostvario ukupne prihode u iznosu od 87.521,00 KM, i ini su u odnosu na isti period prethodne poslovne godine smanjeni za 8.030,00 KM, ili za 0,15 %.

|  |  |
| --- | --- |
| Prihodi od prodaje ulaganja | 2.985,00 KM |
| Prihodi od kamata na oročene depozite | 20.778,00 KM |
| Ostali poslovni prihodi | 38.161,00 KM |
| Prihodi od dividendi | 25.597,00 KM |

Najveći prihodi fonda u 2014. godini su ostvareni od prinosa po osnovu anuiteta na obveznice koje je fond imao u svome portfelju, dok je najveći pad prihoda fonda u 2014. godinu u odnosu na prethodnu poslovnu godinu ostvaren od dividendi na ulaganja iz portfelja fonda, koje su smanjene za 24.443,00 KM, a osnovni razlog za ovo smanjenje je manje isplaćena dividenda u akcijama od emitenta »Nova banka« ad Banja Luka.

Na osnovu uporednih pokazatelja za 2013. godinu i za 2014. godinu, je vidljivo da je u 2014. godini promijenjena struktura prihoda fonda, u odnosu na prethodnu poslovnu godinu, na način da su značajno porasli prihodi od kamata i od anuiteta na dužničke hartije, dok su zbog navedenog razloga smanjeni prihodi od dividendi.

Ostvareni rashodi:

U periodu od 1.01. do 31.12.2014. godine su ostvareni poslovni rashodi su iznosili 20.996,00 KM, i oni su imali sledeću strukturu:

|  |  |
| --- | --- |
| naknade društvu za upravljanje | 6.435,00 KM |
| troškove kupovine i prodaje ulaganja | 121,00 KM |
| naknade članovima nadzornog odbora fonda | 9.950,00 KM |
| naknade banci depozitaru | 1.926,00 KM |

Analizom uporednih pokazatelja poslovnih rashoda u 2014. godini, u odnosu na 2013. godinu, uočljivo je da su troškovi u 2014. godini povećani za od 1.425,00 KM, i da se ovo povećanje najvećim dijelom odnosi na povećanje ostalih poslovnih rashoda fonda.

Fond je po godišnjem obračunu za 2014. godinu ostvario realizovani dobitak u iznosu od 19.974,00 KM, koji je u odnosu na isti period prethodne godine smanjen za 35.316,00 KM.

Realizaovni gubici fonda u 2014. godini su iznosili 45.126,00 KM, i oni su u odnosu na prethodnu poslovnu godinu povećani za 25.861,00 KM.

Ovi gubici su nastali prodajom ulaganja fonda.

Nerealizovani gubici fonda na kraju 2014. godine su iznosili 69.559,00 KM, i oni su takođe smanjeni u odnosu na prethodnu poslovnu godinu za 1.618,00 KM.

Ovi gubici su ostvareni držanjem hartija u portfelju fonda, koje su imale pad vrijednosti u 2014. godini.

Nerealizovani dobici fonda u 2014. godini su iznosili 62.553,00 KM, i oni su u odnosu na prethodnu poslovnu godinu imali blagi rast za 670,00 KM.

* 1. Bilans stanja fonda na dan 31.12.2014. godine

|  |  |  |  |  |
| --- | --- | --- | --- | --- |
|  |  |  |  | (iznos u KM) |
| Grupa računa | Pozicija | AOP | Tekuća godina | Prethodna godina korigovana |
| 1 | 2 | 3 | 4 | 5 |
|  | **A. UKUPNA IMOVINA (002+003+010+018+019)** | 001 | 1.429.548 | 1.390.752 |
| 100 do 102 | **I- Gotovina** | 002 | 9.171 | 159.418 |
|  | **II - Ulaganja fonda (004 do 009)** | 003 | 1.303.027 | 1.113.984 |
| 200 do 205 | 1. Ulaganja fonda u finansijska sredstva po fer vrijednosti kroz bilans uspjeha | 004 | 338.318 | 278.920 |
| 210 do 215 | 2. Ulaganja fonda u finansijska sredstva raspoloživa za prodaju | 005 | 394.709 | 415.064 |
| 220 do 225 | 3. Ulaganja fonda u finansijska sredstva koja se drži do roka dospijeća | 006 |  |  |
| 230 do 235 | 4. Depoziti i plasmani | 007 | 570.000 | 420.000 |
| 240 do 249 | 5. Ulaganja u nekretnine | 008 |  |  |
| 250 | 6. Ostala ulaganja | 009 |  |  |
|  | **III - Potraživanja (011 do 017)** | 010 | 117.350 | 117.350 |
| 300 | 1. Potraživanja po osnovu prodaje HOV | 011 |  |  |
| 301 | 2. Potraživanja po osnovu prodaje nekretnina | 012 |  |  |
| 302 | 3. Potraživanja po osnovu kamata | 013 |  |  |
| 303 | 4. Potraživanja po osnovu dividendi | 014 |  |  |
| 304 | 5. Potraživanja po osnovu datih avansa | 015 |  |  |
| 309 | 6. Ostala potraživanja | 016 | 117.350 | 117.350 |
| 310 do 312 | 7. Potraživanja od društva za upravljanje | 017 |  |  |
| 320 | **IV - Odložena poreska sredstva** | 018 |  |  |
| 33 | **V- AVR** | 019 | 0 | 0 |
|  | **B. OBAVEZA (021+025+030+031+034+037+038+039)** | 020 | 7.927 | 22.135 |
| 40 | **I- Obaveze iz poslovanja fonda (022 do 024)** | 021 | 0 | 0 |
| 400,401 | 1. Obaveze po osnovu ulaganja u HOV | 022 |  |  |
| 403 | 2. Obaveze po osnovu ulaganja u nekretnine | 023 |  |  |
| 404 | 3. Ostale obaveze iz poslovanja | 024 |  |  |
| 41 | **II -Obaveze po osnovu troškova poslovanja (026 do 030)** | 025 | 1.492 | 1.357 |
| 410 | 1. Obaveze prema banci depozitaru | 026 | 182 | 174 |
| 414 | 2. Obaveze za učešće u dobitku | 027 |  |  |
| 415 | 3. Obaveze za porez na dobit | 028 |  |  |
| 411,412,413,419 | 4. Ostale obaveze iz poslovanja | 029 | 1.310 | 1.183 |
| 420 do 429 | **III- Obaveze prema društvu za upravljanje** | 030 | 6.435 | 20.778 |
| 43 | **IV-Kratkoročne finansijske obaveze (032+033)** | 031 | 0 | 0 |
| 430 | 1. Kratkoročni krediti | 032 |  |  |
| 431,439 | 2. Ostale kratkoročne fiinansijske obaveze | 033 |  |  |
| 44 | **V- Dugoročne obaveze (035+036)** | 034 | 0 | 0 |
| 440,441 | 1. Dugoročni krediti | 035 |  |  |
| 449 | 2. Ostale dugoročne obaveze | 036 |  |  |
| 450 | **VI - Ostale obaveze fonda** | 037 |  |  |
| 460 | **VII- Odložene poreske obaveze** | 038 |  |  |
| 47 | **VIII- PVR** | 039 |  |  |
|  | **V. NETO IMOVINA FONDA (001-020)** | 040 | 1.421.621 | 1.368.617 |
|  | **G. KAPITAL (042+045+048+053+054-057+ 060)** | 041 | 1.421.621 | 1.368.617 |
| 51 | **I- Osnovni kapital (043+044)** | 042 | 2.248.232 | 2.248.232 |
| 510 | 1. Akcijsi kapital-redovne akcije | 043 | 2.248.232 | 2.248.232 |
| 512 | 2. Udjeli | 044 |  |  |
| 52 | **II- Kapitalne rezerve (046+047)** | 045 | 0 | 0 |
| 520 | 1. Emisiona premija | 046 |  |  |
| 521 | 2. Ostale kapitalne rezerve | 047 |  |  |
| 53 | **III- Revalorizacione rezerve (049 do 052)** | 048 | -185.298 | -225.334 |
| 530 | 1. Revalorizacione rezerve po osnovu revalorizacije finansijskih sred. raspoloživih za prodaju | 049 | -185.298 | -225.334 |
| 531 | 2. Revalorizacione rezerve po osnovu instrumenata zaštite | 050 |  |  |
| 533 | 3. Revalorizacione rezerve po osnovu revalorizacije nekretnina | 051 |  |  |
| 533 | 4. Ostale revalorizacione rezerve | 052 |  |  |
| 54 | **IV - Rezerve iz dobiti** | 053 |  |  |
| 55 | **V- Neraspoređena dobi (055+056)** | 054 | 19.974 | 55.301 |
| 550 | 1. Neraspoređeni dobitak ranijih godina | 055 |  |  |
| 551 | 2. Neraspoređeni dobitak tekuće godine | 056 | 19.974 | 55.301 |
| 56 | **VI - Nepokriveni gubitak (058+059)** | 057 | **316.460** | 371.761 |
| 560 | 1. Nepokriveni gubitak ranijih godina | 058 | **316.460** | 371.761 |
| 561 | 2. Nepokriveni gubitak tekuće godine | 059 |  | 0 |
| 57 | **VII-Nerealizovani dobitak/gubitak (061+062)** | 060 | **-344.827** | -337.821 |
| 570 | 1. Nerealizovani dobici po osnovu finansijskih sredstva po fer vrijednosti kroz bilans uspjeha | 061 |  |  |
| 571 | 2. Nerealizovani gubici po osnovu finansijskih sredstva po fer vrijednosti kroz bilans uspjeha | 062 | -344.827 | -337.821 |
|  | **D. BROJ EMITOVANIH AKCIJA/UDJELA** | 063 | 2.248.232 | 2.248.232 |
|  | **Đ. NETO IMOVINA PO UDJELU/AKCIJI (040/063)** | 064 | 0,63 | 0,63 |
|  | **E. VANBILANSNE EVIDENCIJE**  1. Vanbilansna aktiva | 065 |  |  |
|  | 2. Vanbilansna pasiva | 066 |  |  |

Iz Bilansa stanja fonda na dan 31.12.2014. godine se vidi da je ukupna imovina fonda na kraju perioda iznosila 1.429.548,00 KM, i ona je u odnosu na isti period prethodne poslovne godine imala porast u iznosu od 38.796,00 KM.

Ovo povećanje je uslijedilo kao rezultat povećanja ućešća dužničkih hartija u portfelju fonda, koje su na godišnjem nivou imale rast, tako da je ovaj porast bio nešto veći od pada vrijednosti akcija preduzeća i akcija zatvorenih investicionih fondova, koje je fond imao u svome portfelju na dan 31.12.2014. godine.

Ulaganja u sredstva raspoloživa za prodaju su imala pad u 2014. godini za 20.355,00 KM, dok su ulaganja fonda u finansijska sredstva po fer vrijdnosti imala rast na godišnjem nivou u iznosu od od 59.398,00 KM, u odnosu na isti period u prethodnoj poslovnoj godini.

Fond je na kraju 2014. poslovne godine imao potraživanja u iznosu od 117.000,00 KM, i ona su se odnosila na date avanse, i bila su ista kao i na kraju prethodne godine.

Obaveze fonda na dan 31.12.2013. godine su iznosile 22.135,00 KM, i one se i dalje najvećim dijelom odnose na neisplaćenu proviziju društvu za upravljanje.

Obaveze fonda su na dan 31.12.2014. godine su iznosile 7.927,00 KM, i one su u odnosu na isti period prethodne godine smanjene za 14.208,00 KM, a ovo smanjenje se odnosi na otpis potraživanja od društva za upravljanje, po osnovu provizije za upravljanje fondom iz prethodnog perioda.

Nepokriveni gubitak fonda na dan 31.12.2014. godine je bio 316.460,00 KM, i on je u odnosu na prethodnu godinu smanjen za 55.301,00 KM, pošto je poslovni dobitak fonda u 2013. godini raspoređen za pokrivanje dijela nepokrivenog gubitka iz prethodnih poslovnih godina.

1. KORPORATIVNE AKTIVNOSTI

U skladu sa Programom investicionih ciljeva i investicione politike fonda za 2014. godinu, predstavnici društva za upravljanje su aktivno učestvali u radu skupština akcionara preduzeća iz portfelja fonda.

Predstavnici fonda, su učestvali u radu skupština akcionara preduzeća iz portfelja fonda, i oni su nakon održanih sjednica, a po usvojenim procedurama društvu u propisanim rokovima dostavljali izvještaje sa održanih sjednica, koje je društvo objavilo na svojoj internet strani.

Što se tiče rada u organima upravljanja preduzeća iz portfelja fonda, ovdje društvo nema nikakve aktivnosti, obzirom da fond nema svoje predstavnike u organima preduzeća u kojima fond ima akcije, zbog malog učešća fonda u kapitalu ovih preduzeća.

1. STRATEGIJA ULAGANJA

Osnovni dokument, koji služi kao okvir za ulaganja fonda je Prospekt fonda, na koji je svoju saglasnost dala Komisija, i ovaj dokument je osnovni pravni akt kojim su definisane politike ulaganja fonda.

Fondom upravlja Društvo za upravljanje investicionim fondovima »Invest nova« a.d. Bijeljina, u skladu sa Ugovorom o upravljanju fondom, a investicionu politiku fonda je sprovodio upravni odbor društva za upravljanje, u skladu sa Programomom investicionih cilljeva i investicione politike fonda za 2014. godinu.

Ovaj dokument je u formi Prijedloga utvrdio Upravni odbor društva, a Program je usvojila skupština akcionara fonda, na svojoj redovnoj sjednici, koja je održana u aprilu mjesecu 2014. godine.

Poslovnim ciljevima iz ovog programa su definisane politike upravljanja portfeljom fonda, a odgovornost za sprovođenje poslovne politike fonda je na društvu, koje upravlja fondom.

Na početku 2014. godine su postavljeni osnovni investicioni ciljevi fonda, a realizacija istih je zavisila od stanja na domaćim finansijskim tržištima, a ograničavajući faktor za sprovodjenje utvrđene poslovne politike fonda u 2014. godini je bio nedostatak novčanih priliva iz poslovnih aktivnosti fonda tokom poslovne godine.

Fond je većinu novčanih priliva tokom godine investirao u obveznice, čime je smanjeno učešće akcija, i istovremeno povećano učešće obveznica u ukupnoj imovioni fonda, što je i bio jedan od investicionih ciljeva fonda u 2014. godini.

1. OSTALI POKAZATELJI FONDA
   1. ***Uporedni pokazatelji poslovanja fonda***

Tabelarno ćemo prikazati pokazatelje poslovanja fonda, sa osnovnim finansijskim pokazateljima u 2012. 2013. i 2014. godini:

Tabela br. 1.

|  |  |  |  |
| --- | --- | --- | --- |
|  | 31.12.2014. | 31.12.2013. | 31.12.2012. |
| Neto imovina fonda | 1.421.620,48 | 1.390.752,00 | 1.383.566,00 |
| Neto vr. po akciji | 0,63 | 0,61 | 0,63 |
| Pokazatelji uk. troškova | 1,63% | 1,59 % | 2,32 % |

U ovoj tabeli su prikazani uporedni podaci o kretanju neto vrijednost imovine fonda u prethodne tri poslovne godine, sa pokazateljima vrijednosti neto imovine fonda po akciji fonda, i o kretanju ukupnih troškova fonda.

Uporednom analizom ovih pokazatelja, vidimo da je u 2013. godini došlo do pada vrijednosti neto imovine fonda, kao i vrijednosti neto imovine fonda po akciji fonda, u odnosu na prethodnu 2012. poslovnu godinu, dok su troškovi fonda imali blagi pad na godišnjem nivou.

Neto imovina fonda u 2013. godini je imala porast u odnosu na prethodnu poslovnu godinu, dok je neto imovina fonda po akciji fonda i dalje imala takodje pad na godišnjem nivou.

Značajno je da su troškovi fonda u 2013. godini smanjeni u odnosu na isti period prethodne poslovne godine, pošto je njihovo učeše u godišnjim prihodima fonda smanjeno sa 2,32 u 2012. godini na 1,59 u 2013. godini.

Ovi pokazatelji fonda u 2014. godini, su u odnosu na prethodne dvije poslovne godine bili mnogo bolji, pošto je došlo do značajnog porasta vrijednosti neto imovine fonda, u odnosu na isti period prethodne godine, kao i do porasta neto imovine fonda po akciji.

U sljedećoj tabeli ćemo pokazati uporedne pokazatelje fonda u prethodne tri poslovne godine, sa podacima o najnižim i najvišim rasponima vrijednosti neto imovine fonda, u periodu od 01.01.2011. do 31.12.2013. godine:

Tabela 2.

|  |  |  |  |
| --- | --- | --- | --- |
| Neto imovina fonda | 2014. | 2013. | 2012. |
| Najniža vrijednost | 1.330.051,93 | 1.265.491,29 | 1.362.851,64 |
| Najviša vrednost | 1.421.620,48 | 1.368.984,57 | 1.540.148,71 |
| Najniža vr. po akciji | 0,59 | 0,59 | 0,68 |

***9.2 Berzanski posrednici***

U skladu sa članom 175. Zakona o investicionim fondovima, dajemo tabelarni prikaz brokerski kuća, koje su za račun fonda prodavale i kupovale ulaganja u 2014. godini:

Tabela 3.

|  |  |  |  |
| --- | --- | --- | --- |
| Rb | Brokerska kuća | Vrijednost transakcija | % |
| 1 | Nova banka a.d. Banja Luka – Broker nova | 46.677,29 KM | 100,00 % |

9.3. Pokazatelji ukupnih troškova

|  |  |
| --- | --- |
| Prosječna godišnja neto imovine fonda | 1.371.467,49 KM |
| Ukupni troškovi fonda | 22.421,00 KM |
| Udio troškova u prosječnoj godišnjoj neto vrijednosti imovine Fonda (%) | 1,63 % |

Članom 67. Zakona o investicionim fondovima je propisano da ukupni troškovi fonda na godišnjem nivou ne mogu preći 3,50 % od prosječne neto vrijednosti imovine fonda, a iz ovih pokazatelja se vidi da su troškovi fonda u 2014. godini bili 1,63 % od prosječne neto vrijednosti imovine fonda, pa iako su troškovi fonda imali blagi porast u odnosu na isti period prethodne poslovne godine, možemo konstatovati da su troškovi kretali u granicama dozvoljenih.

***9.4. Nadzorni odbor fonda***

|  |  |  |  |
| --- | --- | --- | --- |
| Član NO fonda | naknada | doprinosi i porezi | ukupno |
| Cvijetin Softić | 100,00 KM | 54,73 KM | 154,73 KM |
| Slobodanka Jelić | 100,00 KM | 54,73 KM | 154,73 KM |
| Snežana Lazić | 100,00 KM | 54,73 KM | 154,73 KM |
| Milorad Tukić | 100,00 KM | 54,73 KM | 154,73 KM |
| Aleksandar Dukić | 100,00 KM | 54,73 KM | 154,73 KM |

Visina mjesečnih naknada članovima nadzornog odbora fonda u 2014. godini je ostala na istom nivou kao i u 2013. godini, ali i pored toga što su naknade veoma niske, ovaj trošak je značajan u ukupnim troškovima fonda na godišnjem nivou.

Nijedan od članova nadzornog odbora fonda nije vlasnik akcija fonda.

Napomena: Tokom 2014. godine Fond je na ime naknada Nadzornom odboru plaćao i poseban doprinos solidarnosti.

1. VLASNIČKA STRUKTURA FONDA

|  |  |  |  |
| --- | --- | --- | --- |
| R.b. | Akcionar | 31.12.2014. | 31.12.2013. |
| 1 | Napredak a.d. Bijeljina | 33,359547% | 33,35 % |
| 2 | Progres AD d.o.o. Zvornik | 11,320006% | 11,11 % |
| 3 | Brčko- Gas Osiguranje a.d. Brčko | 11,119849% | 11,11 % |
| 4 | Nova banka a.d. Banja Luka | 8,895879% | 8,89 % |
| 5 | Drina osiguranje a.d. Milići | 8,895879% | 8,89 % |
| 6 | Infina AG Švajcarska | 8,699414% | 8,69 % |
| 7 | Bokan Dušan Doboj | 4,450119% | 4,45 % |
| 8 | Slavinjak Djordje Bijeljina | 3,949770% | 4,43 % |
| 9 | Global enterijeri d.o.o. Zvornik | 2,223970% | 2,22 % |
| 10 | Radić Stevan Bijeljina | 1,823655% | 1,12 % |

U vlasničkoj strukturi fonda na dan 31.12.2014. godine nije bilo promjena u kapitalu 10 najvećih akcionara, u odnosu na isti period prethodne godine, iz čega slijedi da se učešće akcionara u ukupnoj imovini fonda nije promijenilo u pogledu poslednje dvije godine, ali je samo jedan akcionar smanjio svoje učešće u ukupnom kapitalu fonda, dok je istovremeno jedaan akcionar povećao svoje učešće u ukupnom akcijskom kapitalu fonda u 2014. godini.

Prilog:

1. Lista emitenata za prodaju iz portfelja fonda
2. Lista emitenata za držanje u portfelju fonda

Dostavlja se:

1. Skupštini akcionara Fonda,
2. A/a.

PREDSJEDNIK

UPRAVNOG ODBORA

dr Aleš Musar